મોરબી : મોરબી જિલ્લા પંચાયતના પશુપાલન વિભાગ દ્વારા હાથ ધરાયેલ પશુધન ગણતરીમાં જિલ્લામાં ગાય – ભેંસ, ઊંટ, ગધેડા, ઘેટા- બકરા, ઘોડા,સસલા, કૂતરા સહિતની પ્રજાતીની ગણના કરવામાં આવતા મોરબીમાં બે હાથી અને ૭ યાક પણ મોજુદ હોવા ઉપરાંત વિદેશી મોટા કદના મરઘા એટલે કે તુર્કી પણ હોવાનું સામે આવ્યું છે જો કે, મોરબીમાં શહેર અને ગ્રામ્ય વિસ્તારમાં ભૂંડનો અનહદ ત્રાસ હોવા છતાં આ આંકડામા ભૂંડની સંખ્યા ઝીરો દર્શવવામાં આવી છે ઉપરાંત શેરીગલીએ કૂતરાઓની મોટી સંખ્યા હોવા છતાં શહેર માત્ર ૧૫૯ અને ગ્રામ્યમાં ૩૮૨ કૂતરા મળી કુલ ૫૪૧ કૂતરા જ મોરબી જિલ્લામાં હોવાનું દર્શાવાતા પશુધન ગણતરીના આંકડા શંકાના દાયરામા આવ્યા છે.